 Kọ àlàyé síwájú sí i fún ìpínrọ yìí - Nígbà tó fi máa di ọrúndún kẹtàdínlógún, ìyapa yìí tó wà láàárín àwọn Pùròtẹsítáǹtì tí wọn jẹ díẹ lára àwọn tó ní ilẹ àti àwọn Kátólíìkì tí wọn jẹ ọpọ jù lọ lára àwọn tí wọn gbà lọwọ wọn túbọ lágbára sí i, ìjà tó sì wà láàárín wọn wá di ohun tó ń ṣẹlẹ lemọlemọ nínú ìtàn ilẹ Ireland. Ìṣàkóso Ilẹ Ireland látọdọ àwọn Pùròtẹsítáǹtì di èyí tí ó lágbára sí i lẹyìn ìgbà méjì tí ogun ẹsìn jà, ìyẹn àwọn Ogun Àjọ Irish ní 1641 sí 1652 àti ogun William : ọdún 1689 sí ọdún 1691 ni. Ọlá àṣẹ òṣèlú látìgbà náà wá fẹrẹẹ wà ní ọwọ àwọn Pùròtẹsítáǹtì tí wọn kéré níye, nígbà tí àwọn Kátólíìkì àti àwọn ọmọ ìjọ Pùròtẹsítáǹtì tí wọn kò fara mọ ọràn náà jìyà lábẹ àwọn Òfin Ẹṣẹ. 